ร้านนี้เจอเข้าโดยบังเอิญค่ะ เป็นร้านอาหารอีสานรถเข็น 1 คันกับที่นั่งไม่มากนักแต่คนนั่งตลอด ร้านอยู่ถัดจากศูนย์ Mitsubishi รามอินทรา กม. 4 มานิดเดียว และอยู่ก่อนถึงซอยรามอินทรา 10 ประมาณ 50 เมตร ไม่มีที่จอดแต่บางครั้งจะขอแอบไปจอดที่ร้านถ่ายรูปใหญ่ๆ ที่ติดกันค่ะ >,<

เจ้าของ 2 สามีภรรยาไม่มีลูกจ้าง ร้านภายนอกอาจดูคั๊กๆ ไม่สะอาดนักแต่สำรวจจานชาม และอื่นๆ แล้วคิดว่าสะอาดกว่าร้านข้างทางบางร้านมาก ไม่เลวร้ายค่ะ

ทีเด็ดอยู่ตรงรสชาติ และอาหารคลาสสิคส้มตำปูปลาร้า ใครไม่ชอบทานส้มตำหวานร้านนี้ตอบโจทย์แน่นอน ทุกครั้งที่มาจะสั่งตำปูปลาร้ารสจัดไม่ใส่น้ำตาล โอวววววววบอกได้คำเดียว อร่อยสุดยอดดดดดดด มาหลายครั้งมากแล้วค่ะร้านนี้รสชาติค่อนข้างนิ่งไม่เปลี่ยน สั่ง 20 ครั้ง เคยรสเปลี่ยนครั้งเดียว

ลาบหมูก็โอเคติดมันนิดๆ พอให้เนื้อนุ่ม ส่วนเมนูอื่นๆ ไม่เคยสั่งค่ะ มาทีไรสั่งแค่ 2 อย่าง

อาหารมาจานเล็กๆ ไม่ใหญ่ ราคาไม่ถูกไม่แพง จานละประมาณ 40 บาท ทานเยอะอาจต้องเบิ้ลแน่นอน

ผ่านมาลองชิมนะคะ สายส้มตำนัวไม่ควรพลาด เกือบลืมบอกว่าร้านไม่มีชื่อนะคะ แต่คนแถวนั้นจะรู้จักในนามลาบยะโสค่ะ ;)